《梅坛》
宋代·杨杰

天下人心爱至公，天心还与世人同。自生羽翼三清去，不独丹人九转功。

汉代变名游越国，道家遗像并萧公。石坛正是飞升处，老鹤一声松桧风。

作者简介：无为人，字次公，自号无为子。仁宗嘉祐四年进士。神宗元丰中官太常，凡礼乐之事皆预讨论。与范镇议乐有异，多攻之。哲宗元祐中为礼部员外郎，出知润州，除两浙提点刑狱。卒年七十。有《无为集》、《乐记》。